2019. gada 27. augustā Noteikumi Nr. 389

Rīgā (prot. Nr. 36 30. §)

**Noteikumi par pasažieru komercpārvadājumiem ar vieglo automobili**

Izdoti saskaņā ar

[Autopārvadājumu likuma](https://likumi.lv/ta/id/36720-autoparvadajumu-likums)
29. panta devīto daļu,

35. panta 5.6 un sesto daļu

**I. Vispārīgais jautājums**

1. Noteikumi nosaka:
	1. kārtību, kādā valsts sabiedrība ar ierobežotu atbildību "Autotransporta direkcija" (turpmāk – Autotransporta direkcija) izsniedz un anulē speciālo atļauju (licenci) un licences kartīti pasažieru komercpārvadājumiem ar vieglo automobili (turpmāk – pārvadājumu pakalpojumi);
	2. prasības autotransporta līdzekļa aprīkojumam un tā izvietojumam;
	3. kārtību, kādā veicami pārvadājumu pakalpojumi.

**II. Speciālās atļaujas (licences) izsniegšanas un anulēšanas kārtība**

1. Speciālās atļaujas (licences) saņemšanai pārvadātājs Autotransporta direkcijā iesniedz iesniegumu atbilstoši normatīvajiem aktiem par kārtību, kādā iesniedz iesniegumu iestādē, vai elektroniski, aizpildot speciālu tiešsaistes formu Autotransporta direkcijas tīmekļvietnē www.atd.lv (e-pakalpojums), norādot elektroniskā pasta adresi saziņai. Identifikācijai izmanto Valsts reģionālās attīstības aģentūras nodrošinātajā vienotās pieteikšanās modulī pieejamos personas identifikācijas līdzekļus.
2. Autotransporta direkcija pēc šo noteikumu 2. punktā minētā iesnieguma saņemšanas septiņu darbdienu laikā pārbauda pārvadātāja atbilstību Autopārvadājumu likuma 35. panta 5.1 daļā minētajām prasībām komercreģistrā un Valsts ieņēmumu dienesta publiskojamo datu bāzē un atbilstības gadījumā izsniedz speciālo atļauju (licenci).
3. Autotransporta direkcija Autopārvadātāju informatīvajā datu bāzē saistībā ar izsniegto speciālo atļauju (licenci) norāda šādu informāciju:

4.1. komersanta nosaukumu, reģistrācijas numuru komercreģistrā, juridisko adresi;

4.2. speciālās atļaujas (licences) numuru;

4.3. informāciju par speciālās atļaujas (licences) izsniegšanu un derīguma termiņu.

1. Ja konstatēta pārvadātāja neatbilstība kādai no Autopārvadājumu likuma 35. panta 5.1 daļā minētajām prasībām, Autotransporta direkcija atsaka izsniegt speciālo atļauju (licenci). Paziņojumu par atteikumu pārvadātājam nosūta elektroniski, neizmantojot drošu elektronisko parakstu.
2. Autotransporta direkcija lēmumu par speciālās atļaujas (licences) anulēšanu var pieņemt Autopārvadājumu likuma 35. panta 6.1 daļā minētajos gadījumos. Lēmumu par speciālās atļaujas (licences) anulēšanu nosūta elektroniski, neizmantojot drošu elektronisko parakstu.
3. Autopārvadājumu likuma 35. panta 6.1daļas 2. punktā minētajā gadījumā Autotransporta direkcija lēmuma pieņemšanai pārbauda informāciju par pārvadātāja nodokļu saistību izpildi Valsts ieņēmumu dienesta publiskojamo datu bāzē, bet par administratīvo sodu izpildi, kuri piemēroti par pārvadājumu pakalpojumus regulējošo noteikumu pārkāpumiem, – Sodu reģistrā.

**III. Licences kartītes izsniegšanas un anulēšanas kārtība**

1. Licences kartītes saņemšanai pārvadātājs iesniedz iesniegumu Autotransporta direkcijā šo noteikumu [2](https://likumi.lv/ta/id/297819#p4). punktā minētajā kārtībā.
2. Autotransporta direkcija septiņu darbdienu laikā no iesnieguma saņemšanas pārbauda autotransporta līdzekļa atbilstību Autopārvadājumu likuma 29. panta ceturtajā un piektajā daļā minētajām prasībām un atbilstības gadījumā izsniedz licences kartīti.
3. Autotransporta direkcija Autopārvadātāju informatīvajā datu bāzē saistībā ar licences kartītes izsniegšanu norāda šādu informāciju:

10.1. pārvadātāja nosaukumu;

10.2. speciālās atļaujas (licences) numuru;

10.3. autotransporta līdzekļa valsts reģistrācijas numuru;

10.4. izsniegtās licences kartītes numuru un derīguma termiņu.

1. Licences kartīte stājas spēkā dienā, kad informācija par licences kartītes izsniegšanu tiek publicēta Autotransporta direkcijas tīmekļvietnē.
2. Ja konstatē neatbilstību licences kartītes saņemšanas prasībām, Autotransporta direkcija atsaka izsniegt licences kartīti. Paziņojumu par atteikumu pārvadātājam nosūta elektroniski, neizmantojot drošu elektronisko parakstu.
3. Autotransporta direkcija lēmumu par licences kartītes anulēšanu var pieņemt Autopārvadājumu likuma 35. panta 6.3 daļā minētajā gadījumā. Lēmumu par licences kartītes anulēšanu nosūta elektroniski, neizmantojot drošu elektronisko parakstu.
4. Autopārvadājumu likuma 35. panta 6.3 daļā minētajā gadījumā Autotransporta direkcija lēmuma pieņemšanai pārbauda informāciju par pārvadātāja nodokļu saistību izpildi Valsts ieņēmumu dienesta publiskojamo datu bāzē, bet par administratīvo sodu izpildi, kuri piemēroti par pārvadājumu pakalpojumus regulējošo noteikumu pārkāpumiem, – Sodu reģistrā.

**IV. Prasības autotransporta līdzekļa aprīkošanai, kuru izmanto pārvadājumu pakalpojumos**

15. Informāciju par tīmekļvietnes vai mobilās lietotnes pakalpojuma sniedzēju un pārvadātāju izvieto uz autotransporta līdzekļa priekšējām pasažieru durvīm.

16. Autotransporta līdzekļa salonā uz priekšējā paneļa pasažiera pusē izvieto taksometra vadītāja reģistrācijas apliecību.

**V. Kārtība, kādā veic pārvadājumu pakalpojumus**

17. Pasažieris pārvadājumu pakalpojumu nolīgst un samaksu veic Autopārvadājumu likuma 37. panta piektajā daļā noteiktajā kārtībā.

18. Autovadītājs sniedz pārvadājumu pakalpojumus, ievērojot Autopārvadājumu likuma 40. pantā desmitajā un trīspadsmitajā daļā noteiktās prasības.

19. Autovadītājs akceptē vai atsaka pārvadājumu pakalpojumu, izmantojot tīmekļvietni vai mobilo lietotni.

**VI. Noslēguma jautājumi**

20. Pārvadātāji, kuriem līdz šo noteikumu spēkā stāšanās dienai izsniegtas speciālās atļaujas (licences), nodrošina autotransporta līdzekļa atbilstību šo noteikumu 15. punktā minētajām prasībām līdz 2019. gada 30. septembrim.

21. Autotransporta direkcija līdz 2020. gada 31. martam izveido automatizētu speciālo atļauju (licenču) izsniegšanas sistēmu. Ja līdz 2020. gada 31. martam nav nodrošināta automatizēta speciālo atļauju (licenču) izsniegšana, no 2020. gada 1. aprīļa speciālās atļaujas (licences) izsniedz Autotransporta direkcijas izveidota licencēšanas komisija vismaz triju cilvēku sastāvā.

22. Noteikumi stājas spēkā 2019. gada 1. septembrī.

Ministru prezidents A. K. Kariņš

Satiksmes ministrs T. Linkaits